CELEX: 62018TA0077
Language: el
Date: 2020-09-23 00:00:00
Title: Υποθέσεις T-77/18 και T-567/18: Απόφαση του Γενικού Δικαστηρίου της 23ης Σεπτεμβρίου 2020 — VE κατά ESMA (Υπαλληλική υπόθεση – Έκτακτοι υπάλληλοι – Σύμβαση αορίστου χρόνου – Έκθεση αξιολόγησης – Περίοδος αξιολόγησης 2016 – Ένσταση έλλειψης νομιμότητας του οδηγού αξιολόγησης – Πρόδηλη πλάνη εκτιμήσεως – Αξιολόγηση δραστηριοτήτων που ασκήθηκαν στο πλαίσιο εκπροσώπησης του προσωπικού – Διαδικαστική πλημμέλεια – Λύση της συμβάσεως εργασίας – Ανεπαρκείς επιδόσεις επί δύο έτη)

30.11.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 414/33
            
         
      Απόφαση του Γενικού Δικαστηρίου της 23ης Σεπτεμβρίου 2020 — VE κατά ESMA
      (Υποθέσεις T-77/18 και T-567/18) (1)
      
      (Υπαλληλική υπόθεση - Έκτακτοι υπάλληλοι - Σύμβαση αορίστου χρόνου - Έκθεση αξιολόγησης - Περίοδος αξιολόγησης 2016 - Ένσταση έλλειψης νομιμότητας του οδηγού αξιολόγησης - Πρόδηλη πλάνη εκτιμήσεως - Αξιολόγηση δραστηριοτήτων που ασκήθηκαν στο πλαίσιο εκπροσώπησης του προσωπικού - Διαδικαστική πλημμέλεια - Λύση της συμβάσεως εργασίας - Ανεπαρκείς επιδόσεις επί δύο έτη)
      (2020/C 414/53)
      Γλώσσα διαδικασίας: η αγγλική
      
         Διάδικοι
      
      
         Προσφεύγων-ενάγων: VE (εκπρόσωποι: L. Levi και N. Flandin, δικηγόροι)
      
         Καθής-εναγομένη: Ευρωπαϊκή Αρχή Kινητών Aξιών και Αγορών (εκπρόσωποι: A. Lorenzet και N. Vasse, επικουρούμενοι από τους D. Waelbroeck και A. Duron, δικηγόρους)
      
         Αντικείμενο
      
      Προσφυγές-αγωγές βάσει του άρθρου 270 ΣΛΕΕ με αίτημα, αφενός, την ακύρωση της έκθεσης αξιολόγησης του προσφεύγοντος-ενάγοντος για την περίοδο από 1ης Ιανουαρίου έως 31η Δεκεμβρίου 2016, της απόφασης της 14ης Νοεμβρίου 2017 περί λύσης της σύμβασής του ως εκτάκτου υπαλλήλου και των αποφάσεων με τις οποίες απορρίφθηκαν οι ενστάσεις του κατά των πράξεων αυτών και, αφετέρου, την ικανοποίηση της ηθικής βλάβης την οποία ισχυρίζεται ότι υπέστη ο προσφεύγων-ενάγων.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Συνεκδικάζει τις υποθέσεις T-77/18 και T-567/18 προς έκδοση κοινής αποφάσεως.
               
            
                  2)
               
               
                  Ακυρώνει την έκθεση αξιολογήσεως του VE για την περίοδο από 1ης Ιανουαρίου έως 31η Δεκεμβρίου 2016.
               
            
                  3)
               
               
                  Ακυρώνει την απόφαση της 14ης Νοεμβρίου 2017 περί λύσης της σύμβασης του VE ως εκτάκτου υπαλλήλου.
               
            
                  4)
               
               
                  Απορρίπτει τις προσφυγές-αγωγές κατά τα λοιπά.
               
            
                  5)
               
               
                  Καταδικάζει την Ευρωπαϊκή Αρχή Κινητών Αξιών και Αγορών (ESMA) στα δικαστικά έξοδα.
               
            
         (1)  EE C 134 της 16.4.2018.